আবদুল কাহহার সিদ্দিকী ফুরফুরা পীর আবু বকর সিদ্দিকীর নাতনি এবং ফুরফুরা দরবার শরীফের ৩য় গদ্দিনশীল পীর। তিনি ভারত ও বাংলাদেশে ইসলাম প্রচারে ব্যাপক ভূমিকা রেখেছেন। ফুরফুরার সিলসিলার মাধ্যমে বহু ধর্মীয় প্রতিষ্ঠান গড়ে তুলেছিলেন এবং পরিচালনা করতেন। ২০০৬ সালের ২২ ডিসেম্বর, মিরপুর ঢাকায় অবস্থিত মার্কাজে ইশাআতে ইসলাম হতে আনুষ্ঠানিকভাবে কাহহার সিদ্দিকীকে "নায়েবে মুজাদ্দেদ" ঘোষণা করা হয়। তিনি জীবিত থাকা অবস্থায় চট্টগ্রামের পত্রিকা নেদায়ে মদীনার সম্পাদক কাহহারকে যুগের মুজাদ্দিদ বলে উল্লেখ করেন। এছাড়াও তিনি একজন লেখক ছিলেন, নানা বিষয়ে তিনি বহু ধর্মীয় গ্রন্থ লিখেছেন।   জন্ম ও পরিচয়  আবদুল কাহার সিদ্দিকী ব্রিটিশ ভারতের বঙ্গ প্রদেশের ফুরফুরা গ্রামের জাঙ্গিপাড়ায় ১৯৪০ সালে জন্ম গ্রহণ করেন। তিনি পীর আবুবকর সিদ্দিকীর নাতনি এবং আব্দুল হাই সিদ্দিকীর ছেলে। আব্দুল কাহহার ইসলামের প্রথম খলিফা আবু বকরের ৪১ তম অধ্বস্তন পুরুষ। সেই হিসাবে ফুরফুরা শরীফের পীরগণ মূলত কুরাইশ বংশ থেকে উদ্ভূত এবং স্বয়ং রাসুলুল্লাহর বংশের সাথে এদের সম্পর্ক রয়েছে। তার পুরো নাম আবুল আনসার মুহাম্মাদ আবদুল কাহহার সিদ্দিকী আল কুরাইশী।  কাহহার সিদ্দিকী সুদীর্ঘ ২৯ বছর ধরে বিশ্বব্যাপী শিরকমুক্ত তাওহিদবাদী ইসলামি জীবন প্রতিষ্ঠার জন্য চেষ্টা করে গিয়েছেন। তিনি ১৯৭৭ সালে পীরের খেলাফত প্রাপ্ত হন এবং ১৯৭৯ সাল সাল থেকে এই দায়িত্ব পালন শুরু করেন। তিনি ভারত, বাংলাদেশ, যুক্তরাজ্য, অস্ট্রেলিয়া, সৌদি আরব, সংযুক্ত আরব আমিরাত প্রভৃতি দেশে ওয়াজ-নসিহত করেছেন এবং খানকাহ, মসজিদ, মাদরাসা সমতুল্য দাতব্য প্রতিষ্ঠান স্থাপন করেছেন।   শিক্ষা জীবন  ফুরফুরা দরবারের মাদরাসাতে কাহহার সিদ্দিকী প্রাথমিক শিক্ষা শুরু করেন। তৎকালীন সিলেবাস অনুযায়ী মোমতাজুল মুহাদ্দেসীন পর্যন্ত বিভিন্ন কেতাব সমাপ্ত করেন। তিনি প্রত্যক্ষ তত্ত্বাবধানে তাফসীরে জালালাইন, তাফসীরে কাশশাফ, তাফসীরে বায়জাভী, সিহাহ সিত্তাস প্রভৃতি কিতাবের শিক্ষা গ্রহণ করেন। এর পাশাপাশি কুরআন, হাদিস, ফিকহ, আকাইদ, মানতিক, ফালসাফা, ইতিহাস ও কাব্য সাহিত্যে তিনি বুৎপত্তি লাভ করেন। তিনি দোঁক মাদ্রাসায় প্রথম বর্ষ ঠেকে ষষ্ঠ বর্ষ পর্যন্ত মোট ছয় বছর পড়ালেখা করেন। এই ছয় বছরে তিনি বাকুরাতুল আদম, উর্দু পহেলি ও দুসরি, তাজবিদুল কুরআন, মিজান ও মুনশারিব, রওজাতুল আদব, আজিজুন নুহাত নাহু, উর্দু তেসরি, ফার্সি দুসরি, আরবি আদব সম্পন্ন করেন। এছাড়াও তিনি সরফের কিতাব সাফিয়া, উসুলে শাশি, তাজবিদ ও তর্জমাসহ কুরআন শরীফ অধ্যয়ন করেন। এরপরে তিনি ধর্মীয় উচ্চতর পুস্তকে গবেষণা করে জ্ঞান অর্জন করেন, পাশাপাশি বাংলা, ইংরেজি, গণিত, ভূগোল ইত্যাদি বিষয়ও তার শিক্ষার অন্তর্ভূক্ত ছিল। কাহহার মূলত তার পিতা আবদুল হাই সিদ্দিকী ও তার ভাই আবু ইবরাহীম ওবায়দুল্লাহ থেকে শিখেছিলেন।   অবদান  তিনি ১৯৮১ সালে বাংলাদেশের ঢাকায় মিরপুরের দারুস সালাম থানায় মার্কাজে ইশাআতে ইসলাম নামে উপকেন্দ্র প্রতিষ্ঠা করেন। এই প্রতিষ্ঠানের অধীনে জামেয়াতুস সিদ্দিকীয়া দারুল উলুম মাদ্রাসা, বিশ্ব ইসলাম মিশন, কুরআনি সুন্নি জমিয়াতুল মুসলিমীন হিযবুল্লাহ প্রভৃতি ধর্ম বিষয়ক সংগঠন প্রতিষ্ঠা ও পরিচালনা করতেন। এছাড়াও এই পীরের অধীনে পাবনার ঈশ্বরদীর পাকশিতে প্রায় ১০০ একর জমির উপর বিশ্ববিদ্যালয় সমতূল্য ইসলামি মাদ্রাসা। এখানেও ঢাকা দারুস সালামের ন্যায় বার্ষিক ওয়াজ মাহফিল ও ইসালে সওয়াব উপলক্ষ্যে দেশ-বিদেশ বহু মুরিদের সমাগম হয়। এটাকে ফুরফুরা শরীফের বৃহত্তম বিশ্ব ইজতেমা বলে মনে করেন। এছাড়াও তিনি চট্টগ্রাম অঞ্চলেও কিছু দরবার শরীফ ও ইসলামি দাওয়াতি কাজ করেছিলেন। বাংলাদেশের বহু আলেম এসব কাজে কাহহার সিদ্দীকীসহ ফুরফুরার পীরদের সহযোগিতা করতেন, এসব আলেমদের মধ্যে গোলাম সালমানী, লুতফর রহমান বর্ধমানী, এসহাক বর্ধমানী, বেলায়েত হােসেন বীরভূমী, আবদুল ওয়াহেদ চাটগামী, মুহাম্মদ মঙ্গলকোটি বর্ধমানী উল্লেখযোগ্য।   প্রকাশিত বই  কাহহার সিদ্দিকী ইসলামি গবেষণায় বেশ কিছু বই লিখেছেন। তিনি ১৯৪১ সালের জুলাই মাসে কলকাতা থেকে ঢাকায় পৃথক সংস্করণে প্রকাশিত নেদায়ে ইসলাম এবং চট্টগ্রামের জন্য ১৯৯৭ সালে সাময়িকী ‘নেদায়ে মদিনা' প্রকাশ করেন। এবং তিনি ম্যাগাজিন দুটির সম্পাদকের দায়িত্ব গ্রহণ করেন। পাশাপাশি তার লেখা বই হিজবুল্লাহ হিলফুল ফুজুল, কুরআন হাদিস রিসার্চ সেন্টার থেকে প্রকাশিত হয়েছে। তার উল্লেখযোগ্য বইসমূহ:   ইসলামি আকিদা শিক্ষা  ফুরফুরার ইতিহাস  ওজিফা ও নামাজ শিক্ষা  আমপারা তাফসির  জাহান্নামের ছয় রমনী  কেন মুসলমান হলাম?  সুন্নত ও বিজ্ঞান  ওপেন সিক্রেট  কম্পিউটার ও আল কোরআন  বান্দার হক  সৃষ্টির সেবা ও সুন্দর আচরন  আলামতে কিয়ামত  নুরানি কুরআন শিক্ষা ও ওযিফা  দি গাইড  মুজাদ্দেদে জামান হযরত আবুবকর সিদ্দিকী আল কোরাইশী (রহ) এর জীবনী  শাইখুল ইসলাম হযরত আব্দুল হাই সিদ্দিকী আল কোরাইশী (রহ) এর জীবনী  নুরানী কোরআন শিক্ষা ও ওজিফা  সংবাদ পত্রের পাতায় হযরত আব্দুল কাহহার সিদ্দিকী আল কোরাইশী (রহ)  প্রাথমিক চিকিৎসা গাইড  অল্প পুঁজি বেশি রুজি  মরা মানুষের কান্না  এই তো সেই ওলি  মুসলমানি বিবাহ  তালিমুন নিসা  জাহান্নামের আগুনে ত্রিশ সেকেন্ড  মাওলানা রুহুল আমিন (রহ) এর জীবন ও কর্ম  ফুরফুরা দরবার: জ্ঞানীর দরবার, বিজ্ঞানীর দরবার </div> </div>   মৃত্যু   দীর্ঘ ২৯ বছরব্যাপী ইসলাম প্রচারের পর ২০০৬ সালের ডিসেম্বর মাসে ঢাকার দারুস সালামে নিজ বাসভবনে ইন্তেকাল করেন। মৃত্যুর পূর্বে ২০০৫ সালে দারুস সালামে অনুষ্ঠিত জাতীয় মুবাল্লেগ সম্মেলনে উনার জ্যেষ্ঠ সাহেবজাদা শায়খ আবুবকর আবদুল হাই মিশকাত সিদ্দিকীকে গদ্দীনসীন পীর মনোনীত করে যান।   তথ্যসূত্র    টীকা   বিষয়শ্রেণী:ফুরফুরা দরবার শরীফের পীর বিষয়শ্রেণী:১৯৪০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ভারতের ইসলামি চিন্তাবিদ বিষয়শ্রেণী:ভারতের ধর্মীয় পণ্ডিত বিষয়শ্রেণী:সুন্নি মুসলিম পণ্ডিত